Document ID: 32013D0324

RÅDETS AFGØRELSE
af 21. juni 2013
om ændring af afgørelse 98/481/EF om godkendelse af Den Europæiske Centralbanks eksterne revisorer
(2013/324/EU)
RÅDET FOR DEN EUROPÆISKE UNION HAR -
under henvisning til protokol om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, særlig artikel 27.1,
under henvisning til Den Europæiske Centralbanks henstilling ECB/2013/9 af 19. april 2013 til Rådet for Den Europæiske Union om Den Europæiske Centralbanks eksterne revisorer (1), og
ud fra følgende betragtninger:
(1)
Regnskaberne for Den Europæiske Centralbank (ECB) og for de nationale centralbanker i de medlemsstater, der har euroen som valuta, revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.
(2)
Mandatet for ECB's eksterne revisorer udløb efter revisionen for regnskabsåret 2012. Det er derfor nødvendigt at udnævne eksterne revisorer fra regnskabsåret 2013.
(3)
ECB har valgt Ernst & Young GmbH Wirtschaftsprüfungsgesellschaft som sine eksterne revisorer for regnskabsårene 2013-2017.
(4)
ECB's Styrelsesråd har henstillet, at Ernst & Young GmbH Wirtschaftsprüfungsgesellschaft udnævnes til eksterne revisorer for ECB for regnskabsårene 2013-2017.
(5)
Henstillingen fra ECB's Styrelsesråd bør følges, og Rådets afgørelse 98/481/EF (2) bør ændres i overensstemmelse hermed -
VEDTAGET DENNE AFGØRELSE:
Artikel 1
Artikel 1 i afgørelse 98/481/EF affattes således:
"Artikel 1
Ernst & Young GmbH Wirtschaftsprüfungsgesellschaft udnævnes hermed til eksterne revisorer for ECB for regnskabsårene 2013-2017.".
Artikel 2
Denne afgørelse får virkning på dagen for meddelelsen.
Artikel 3
Denne afgørelse er rettet til ECB.
Udfærdiget i Luxembourg, den 21. juni 2013.

Labels: 4
15